# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **AGENTIA NATIONALA PENTRU LOCUINTE**, cu sediul în Str. BD. UNIRII, Nr. 61, Bucureşti Sectorul 3 , Judetul Bucureşti, prin SC SAGETATOR SRL , cu adresa 89, înregistrată la APM Tulcea cu nr. 3004/15.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.03.2017, că proiectul **CONSTRUIRE** **LOCUINTE PROPRIETATE PERSONALA PRIN CREDIT IPOTECAR** propus a fi amplasat în mun.Tulcea **str. 1848, nr. 14A,**  nu se supune evaluării impactului asupra mediului.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 1, pct. 10 lit.b) *–* ***Proiecte de dezvoltare urbana, inclusiv construirea centrelor comerciale si a parcarilor auto***

2**) Caracteristicile proiectului:**

 a)**Mărimea proiectului:**

 Se propune realizarea a trei blocuri, din care doua identice cu cate 7 apartamente de 2 si 3 camere, respectiv un tronson de 16 apartamente de 1 si 2 si 3 camere .

Structura functionala a celor doua tronsoane este urmatoarea:

***Bloc 1 idem 3:***

-subsol : Sc = 156.44 mp cu urmatoarele functiuni : boxe gospodaresti pentru uzul locatarilor, circulatii (casa scarii, culoar acces boxe)

-parter : Sc = 154.17 mp cu urmatoarele functiuni : windfang acces principal si secundar, camera biciclete, casa scarii, si un apartament cu 3 camere;

-etaj 1-3 : Sc = 156.44 mp cu urmatoarele functiuni : casa scarii si 2 apartamente cu 2 camere;

***Bloc 2 :***

-subsol : Sc = 373.64 mp cu urmatoarele functiuni : boxe gospodaresti pentru uzul locatarilor, circulatii (casa scarii, culoar acces boxe).

-parter : Sc = 319.62 mp cu urmatoarele functiuni : windfang acces principal si secundar, camera biciclete, casa scarii si uscator, si 4 apartamente, dintre care 3 apartamente de 1 camera si 1 apartament cu 3 camere;

-etaj 1-3 : Sc = 316.42 mp cu urmatoarele functiuni : casa scarii, si 4 apartamente, dintre care 1 apartement de 1 camera, 2 apartamente de 2 camere si 1 apartament cu 3 camere;

 Aceste imobile urmeaza sa fie construite pe un teren in suprafata de 3993 mp aliniat la Str 1848, amplasate independent.

La subsol se vor realiza un numar de 7 boxe pentru depozitare avand suprafata cuprinsa intre 6.96 si 19.93 mp.

In total in blocurile 1 si 3 se realizeaza 14 apartamente, dintre care : 2 de 3 camere, si 12 apartamente de 2 camere.

La subsol se vor realiza un numar de 16 boxe pentru depozitare avnd suprafata cuprinsa intre 8.11 si 17.99 mp.

In total in blocul 2 se realizeaza 16 apartamente, dintre care : 6 de 1 camera, 6 apartamente de 2 camere si 4 apartamente de 3 camere.

**In total, pe ansamblu, se realizeaza 30 apartamente, dintre care : 6 de 1 camera, 18 apartamente de 2 camere si 6 apartamente de 3 camere.**

 **Date tehnice ale lucrarii**

Caracteristicile principale ale constructiilor

Constructiile vor avea urmatoarele caracteristici ;

-Bloc 1 idem 3 :

 -dimensiuni in plan : 14.80 x 11.60 m

 -suprafata construita : 156.44 mp

 -suprafata desfasurata (inclusiv subsolul) : 779.82 mp

 -regim de inaltime : S + P + 3E

 -categoria de importanta : “C”

 -clasa de importanta : III

 -grad de rezistenta la foc : II

 -risc de incendiu : mic

-Bloc 2 :

 -dimensiuni in plan :18.80 x 25.40 m

 -suprafata construita : 319.62 mp

 -suprafata desfasurata (inclusiv subsolul) : 1642.52 mp

 -regim de inaltime : S + P + 3E

 -categoria de importanta : “C”

 -clasa de importanta : III

 -grad de rezistenta la foc : II

 -risc de incendiu : mic

**Instalaţii termice interioare**

Blocurile de locuinte se vor echipa cu instalatie termica interioara conform SR 1907/1997, C107/1-2005 si Normativului I 13/2015.

Asigurarea agentului termic necesar pentru incalzirea apartamentelor precum si asigurarea debitului de apa calda menajera se va face local prin intermediul unor microcentrale murale montate in bucataria fiecarui apartament, microcentrale in condensatie cu functionare pe combustibil gazos – gaze naturale, putere termica utila 8.2 ÷ 23.7 KW.

Pentru incalzirea spatiului comun – casa scarii se vor monta convectoare electrice de plafon prevazute cu telecomanda pentru pornit / oprit si termostat pentru reglarea automata a temperaturii dorite, acestea se vor monta la parter in dreptul intrarii si la etajul 2 pe casa scarii. Convectoarele electrice vor avea puterea termica de 2000W.

**Utilitati**

 Cele trei blocuri de locuinte se vor racorda prin bransamente separate la reteaua exterioara de apa rece existenta in zona, evacuarea apelor uzate menajere se va face in colectorul orasenesc, conform avizelor detinatarilor de utilitati. Alimentarea cu apa calda menajera se va face local, fiecare apartament va fi prevazut cu microcentrala murala cu functionare pe gaz metan montate in bucatarii, microcentrale care vor prepara agentul termic necesar incalzirii si apa calda menajera in sistem prioritar prin intermediul unui grup hidraulic actionat electromagnetic.

 Conductele de apa rece se vor executa din teava de polipropilena reticulara Pn 6 bar tip PP–R, conductele de apa calda menajera se vor executa din teava de polipropilena reticulara cu insertie de aluminiu Pn 10 bar tip PP–R–Al, conductele de canalizare menajera se vor executa din tuburi de polipropilena ignifuga cu o mufa.

**Instalatii electrice**

Alimentarea cu energie electrica a instalatiei electrice proiectata , se va realiza din reteaua electrica din zona ,conform avizului emis S.C. ENEL ENERGIE S.A. , de catre o firma autorizata de catre furnizorul de energie electrica.

**Instalatii de gaze**

 Se va prevede racord la bucătăria fiecărui apartament pentru aragaz si centrală termică. Va fi prevăzut senzor de gaz și gură de ventilație permanentă.

### Telefonie si televiziune

Vor fi prevazute instalatii de curenti slabi pentru telefonie si televiziune prin cablu sonerie/interfon hol intrare –acces principal.

**AMENAJĂRI EXTERIOARE**

 Fiecare bloc va fi înconjurat perimetral de un trotuar de protectie cu lătimea de 1.00 m cu panta 1,5% către exterior;

 **Lucrarile pentru asigurarea utilitatilor, sistematizara verticala, drumuri alei platforme vor face obiectul unei investitii separate care se va autoriza ulterior in sarcina Primariei Tulcea.**

b)cumularea cu alte proiecte- nu este cazul

c)utilizarea resurselor naturale-nu este cazul.

d) producția de deșeuri: deșeurile rezultate în timpul construcției sunt depozitate temporar in recipienti ecologici cu capac existenti pe amplasament in incinta proprietatii de unde sunt ridicati si transportati de catre o societate autorizata pentru colectarea lor .

e)emisiile poluante, inclusiv zgomotul și alte surse de disconfort: emisiile vor rezulta în perioada de execuție a lucrărilor, din surse mobile ( mijloacele folosite la transportul materialelor), din lucrările efective realizate pentru executarea proiectului.Nivelul de zgomot nu va depași nivelul prevazut de STAS 10009/88 - “Acustica în constructii. Acustica urbana” – limitele admisibile ale nivelului de zgomot;

f) riscul de accident, ținându-se seama în special de substanțele și de tehnologiile utilizate –minor.

3)**Localizarea proiectului**

a) utilizarea existentă a terenului: Terenul pe care se va amplasa investitia ,se afla in intravilanul localitatii Tulcea, Str. 1848, nr. 14A , conform prevederilor Certificatului de Urbanism nr. 546 din 08.07.2016 emis de Primaria Municipiului Tulcea.

b)relativa abundență a resurselor naturale din zonă, calitatea și capacitatea regenerativă a acestora-nu este cazul.

c)capacitatea de absorbție a mediului, cu atenție deosebită pentru:

-zone umede-nu este cazul

-zone costiere- nu este cazul

-zone montane si cele împădurite-nu este cazul

-parcurile și rezervațiile naturale- nu este cazul

-ariile clasificate sau zonele protejate prin legislatia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc.- nu este cazul

-zone de protecție specială , mai ales cele desemnate prin OUG nr.57/2007, cu modificările și completările ulterioare, zonele prevăzute prin Legea nr.5/2000, zonele de protecție instituite conform prevederilor Legii apelor nr.107/1996 cu modificările și completările ulterioare și HG. nr.930/2005- Amplasamentul propus nu se afla in arii protejate.

- ariile în care standardele de calitate a mediului stabilite de legislație au fost deja depășite- nu este cazul

- ariile dens populate-nu este cazul

-peisajele cu semnificație istorică, culturală și arheologică.- nu este cazul

 4) **Caracteristicile impactului potențial**

 -extinderea impactului: local ( influențează o arie limitată)

 -natura transfrontalieră a impactului- nu este cazul

 -mărimea și complexitatea impactului:

* + - 1. În perioada de execuție a proiectului impactul asupra factorilor de mediu va fi de scurtă durată ( temporar), redus, sursele de poluare fiind generate de lucrările propuse prin proiect.
			2. În perioada de exploatare-impact socio-economic.

- probabilitatea impactului: redusă în cazul în care sunt respectate prevederile proiectului.

- durata, frecvența și reversibilitatea impactului: în perioada de execuție a proiectului impactul asupra factorilor de mediu va fi de scurtă durată ( temporar), în perioada de exploatare va fi un impact redus ( reversibil) și unul socio-economic.

5) **Pe parcursul procedurii nu au fost înregistrate observaţii/comentarii din partea publicului.**

Condiţiile de realizare a proiectului:

1.proiectul se va realiza conform documentaţiilor prezentate, cu respectarea prevederilor legislaţiei de protecţia mediului, în vigoare si a prevederilor actelor de reglementare emise de celelalte autoritati.

2.lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎşurare a lucrǎrilor.

3.organizarea de șantier se va realiza strict în interiorul suprafeței de teren deținută de titular.

4.după finalizarea investiţiei, terenul afectat temporar se va readuce la starea iniţială.

5.eliminarea oricăror tipuri de deşeuri care ar putea afecta calitatea solului.

6.deşeurile menajere şi din construcţii, rezultate în timpul executării lucrărilor , vor fi colectate selectiv și preluate de o societate autorizată în acest sens.

7.nu se vor evacua nici un fel de deşeuri în alte locuri, decât în spaţiile special amenajate.

8.utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurator cu combustibil ori material lubrifiant direct sau indirect.

9.este interzisă parasirea incintei organizării de şantier cu mijloacele de transport cu rotile/ caroseria autovehiculelor încărcate de noroi, în vederea evitării antrenării acestuia pe drumurile publice.

10.beneficiarul răspunde de realizarea corectă a lucrărilor propuse, respectând condiţiile prezentate în memoriul de prezentare.

11.beneficiarul va respecta condiţiile impuse prin Certificatul de Urbanism nr. 546 din 08.07.2016 emis de Primaria Municipiului Tulcea.

12.Titularul acordului de mediu are obligatia de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate.

13.titularul proiectului are obligaţia de a notifica în scris APM Tulcea despre orice modificare sau extindere a proiectului survenită după emiterea deciziei etapei de încadrare, înainte de realizarea modificării.

14.la finalizarea lucrărilor se va notifica în scris APM Tulcea şi GNM Comisariatul Județean Tulcea în vederea efectuării controlului de specialitate pentru verificarea respectării prevederilor prezentei decizii şi a întocmirii procesului verbal care se anexează şi face parte integrantă din procesul verbal de recepţie la terminarea lucrărilor.

15.prezenta decizie a etapei de încadrare este valabilă pe toată perioada punerii în aplicare a proiectului.

16.conform prevederilor OUG nr.195/2005 privind protectia mediului, aprobata cu modificari prin Legea nr.265/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Chim.Mirela – Aurelia RAICU**

Şef Serviciu Avize, Acorduri, Autorizatii,

Camelia Micu

Intocmit: Udrea Sanda Lucia

Nr. A.A.A …../29.03.2017